ડાબોડી સ્પિનર અજય લાલછેતા તાજેતરમાં પૂરા થયેલા આઇસીસી વર્લ્ડ ટી-૨૦ વર્લ્ડકપમાં ઓમાન તરફથી રમ્યો હતો. વર્લ્ડકપમાં તેણે આયર્લેન્ડ વિરુદ્ધ ધર્મશાલામાં રમાયેલી ક્વોલિફાયર મેચમાં પોતાના પ્રદર્શનથી બધાંને પ્રભાવિત કર્યા હતા. અંડરડોગ્સ કહેવાતી ઓમાનની ટીમે એ મેચમાં આયર્લેન્ડને બે વિકેટે પરાજય આપ્યો હતો. ટીમ ઇન્ડિયાના ટોચના સ્પિનર આર. અશ્વિને અજય લાલછેતાની બોલિંગની પ્રશંસા કરી હતી. ટી-૨૦ વર્લ્ડકપમાં તેણે આયર્લેન્ડ સામે ઘણી કરકસરયુક્ત બોલિંગ કરી હતી. અજય સૌરાષ્ટ્ર ક્રિકેટ એસોસિયેશન તરફથી અંડર-૧૪ અને અંડર-૧૯ મેચ રમી ચૂક્યો છે.